11. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ Αριθ. οικ. 2042457/5208/0022 της 17/18 Μαΐου 1989 (ΦΕΚ  Β΄ 368) Ρύθμιση θεμάτων που αφορούν αγωνιστές της Εθνικής Αντίστασης και άλλες διατάξεις. Έχοντας υπόψη: 1.Τις διατάξεις της παρ. 2 του άρθρ. 12 του Π.Δ. 379/1983 (ΦΕΚ 136) σε συνδυασμό με τις διατάξεις της παρ. 1 του Νόμ. 1543/1985 (ΦΕΚ 73) της παρ. 2 του άρθρ.8 του Νόμ. 1583/1985 (ΦΕΚ 222) και άρθρ. 17 του Νόμ. 1813/1988 (ΦΕΚ 243). 2.Τις διατάξεις των άρθρ. 22 έως και 26 του Νόμ. 1813/1988. 3.Τις διατάξεις του άρθρ. 11 του Κώδικα Πολιτικών και Στρατιωτικών Συντάξεων (Π.Δ. 1041/1979-ΦΕΚ 292). Συντάξεις Θυμάτων Εθνικής Αντίστασης 29.Δ.η.11 4.Τις γνωμοδοτήσεις της 6ης και 8ης ειδικής συνεδρίασης της Ολομέλειας του Ελεγκτικού Συνεδρίου της 12 Απρ. 1989 και 11 Μαΐου 1989 αντίστοιχα, καθώς και της 6ης ομοίας της 21 Μαρτ. 1988. 5.Τις εκθέσεις με αριθ. 173/58, 170/55, 152/39 του 1989 του Γενικού Λογιστηρίου του Κράτους (άρθρ. 75 παρ. 2 του Συντάγματος). 6.Το γεγονός ότι από την εφαρμογή των διατάξεων των νόμ. 1813/1988 προέκυψαν ορισμένα προβλήματα όπως έκταση εφαρμογής και λήξης προθεσμιών, που άμεσα εμποδίζουν την απρόσκοπτη λειτουργία της αρμόδιας Επιτροπής Αποκατάστασης Διωχθέντων Υπαλλήλων και Στρατιωτικών (Ε.Α.Δ.Υ.Σ.). (Αντί για τη σελ. 268,13(α) Σελ. 268,13(β) Τεύχος 1208-Σελ. 97 7.Το γεγονός ότι οι παρακάτω ρυθμίσεις είχαν περιληφθεί ως προσθήκες-τροπολογίες στο σχέδιο νόμου «Τροποποίηση και συμπλήρωση διατάξεων του Κώδικα Πολεμικών Συντάξεων και άλλες διατάξεις» και είχαν κατατεθεί χωρίς να ψηφιστούν λόγω λήξεως του νομοθετικού έργου της Βουλής των Ελλήνων, αποφασίζουμε: 1.Η προθεσμία που προβλέπεται από την παρ. 1 του άρθρ. 30 του Νόμ. 1543/1985, όπως τροποποιήθηκε με την παρ. 2 του άρθρ. 8 του Νομ. 1583/1985 (ΦΕΚ 222) και παρατάθηκε από τη λήξη της μέχρι τις 31 Δεκ. 1988 με τις διατάξεις του άρθρ. 17 του Νόμ. 1813/1988, παρατείνεται αφότου έληξε έως τις 31 Δεκ. 1989. Αιτήσεις που έχουν υποβληθεί μέχρι την έναρξη της ισχύος της απόφασης αυτής, θεωρούνται εμπρόθεσμες. 2.Η προθεσμία της παρ. 2 του άρθρ. 12 του Π.Δ. 379/1983 (ΦΕΚ 136) για την αναγνώριση της ιδιότητας του αγωνιστή της Εθνικής Αντίστασης, παρατείνεται αφότου έληξε έως τις 31 Δεκ. 1989. Αιτήσεις που έχουν υποβληθεί μέχρι την έναρξη ισχύος της απόφασης αυτής, θεωρούνται εμπρόθεσμες. 3.Οι διατάξεις των άρθρ. 22 έως και 26 του Νόμ. 1813/1988 έχουν εφαρμογή και στους αγωνιστές της Εθνικής Αντίστασης πολιτικούς πρόσφυγες που επαναπατρίστηκαν από τις Λαϊκές Δημοκρατίες των χωρών της Ανατολικής Ευρώπης και δεν καλύπτονται ασφαλιστικά από τις διακρατικές συμβάσεις μεταξύ της Ελλάδας και των χωρών αυτών. Σε περίπτωση μεταφοράς των συνταξιοδοτικών τους δικαιωμάτων σε ασφαλιστικό φορέα κυρίας ασφάλισης της χώρας μας, διακόπτεται η προβλεπόμενη από τα παραπάνω πολιτική σύνταξη. 4.(Αντικαθίσταται το τέταρτο εδάφιο άρθρ. 22 Νόμ. 1813/1988, ΦΕΚ Α΄ 243, ανωτ. αριθ. 10). 5.(Προσθέτεται παρ. 13 στο άρθρ. 11 Π.Δ. 1041/1979, εδάφιο πρώτο, ΦΕΚ Α΄ 292, ανωτ. σελ. 90,657). Ο χρόνος του προηγούμενου εδαφίου αναγνωρίζεται και ως χρόνος ασφάλισης στα Ταμεία Επικουρικής Ασφάλισης και Πρόνοιας με καταβολή των προβλεπομένων εισφορών από το Δημόσιο. 6.Η απόφαση αυτή, που ισχύει από 1 Ιουλ. 1989, να δημοσιευθεί στην εφημερίδα της Κυβερνήσεως και να κυρωθεί με νόμο. Σελ. 268,14(β) Τεύχος 1208-Σελ. 98 29.Δ.η.11 Συντάξεις Θυμάτων Εθνικής Αντίστασης 